Na temelju članka 117. stavka 5. Zakona o socijalnoj skrbi (Narodne novine 157/13, 152/14, 99/15, 52/16, 16/17 i 130/17) i članka 41. točke 2. Statuta Grada Zagreba (Službeni glasnik Grada Zagreba 23/16, 2/18 i 23/18), Gradska skupština Grada Zagreba, na \_\_\_\_ sjednici, \_\_\_\_\_\_\_\_\_\_ 2019., donijela je

**ODLUKU**

**o izmjenama i dopunama Odluke o socijalnoj skrbi**

**Članak 1.**

 U Odluci o socijalnoj skrbi (Službeni glasnik Grada Zagreba 26/14, 19/15, 6/16, 16/16 i 23/16) u članku 2. dodaju se stavci 2. i 3. koji glase:

 „Pod prihodima se smatraju prihodi propisani Zakonom.

 Korisnicima pomoći djeci u mliječnoj hrani, pomoći u obiteljskim paketima, prehrane u pučkoj kuhinji i pomoći u kući, kojima su računi blokirani sukladno propisima o provedbi ovrhe na novčanim sredstvima, u prihod se ne uračunavaju novčana sredstva čije je raspolaganje zabranjeno po blokiranim računima“.

**Članak 2.**

U članku 3. stavku 1. iza riječi: „supsidijarnom zaštitom s prebivalištem u Gradu Zagrebu,“ dodaju se riječi: „kao i članovi obitelji azilanata i članovi obitelji stranaca pod supsidijarnom zaštitom koji zakonito borave u Republici Hrvatskoj, a“.

**Članak 3.**

 U članku 9. stavak 2. mijenja se i glasi:

„Podnositelj zahtjeva dužan je uz zahtjev za priznanje prava priložiti dokaze potrebne za ostvarivanje prava (obavijest o mirovinskim primanjima, potvrdu o visini mirovine iz inozemnog osiguranja, odnosno po potrebi i druge dokaze)“.

Stavak 3. briše se.

Dosadašnji stavci 4. i 5. postaju stavci 3. i 4.

**Članak 4.**

 U članku 14. stavku 2. riječi u zagradi: “dokaz o državljanstvu ili potvrdu o odobrenju međunarodne zaštite,“ brišu se.

**Članak 5.**

U članku 14.b stavak 2. mijenja se i glasi:

„Podnositelj zahtjeva dužan je, uz zahtjev, uredu dostaviti dokaze potrebne za ostvarivanje prava (izvršno rješenje Centra za socijalnu skrb Zagreb, dokaz o zadnjoj isplati naknade roditelju njegovatelju odnosno njegovatelju, odnosno po potrebi i druge dokaze)“.

**Članak 6.**

U članku 16. stavku 2. riječi u zagradi: „presliku osobne iskaznice,“ brišu se.

**- 2 -**

**Članak 7.**

U članku 19. stavku 2. riječi u zagradi: „potvrdu o odobrenju međunarodne zaštite,“ brišu se.

**Članak 8.**

 U članku 20. stavku 3. iza riječi: „ drva“ dodaju se riječi: “i dokaz da je korisnik zajamčene minimalne naknade“.

**Članak 9.**

U članku 22. stavak 2. mijenja se i glasi:

Podnositelj zahtjeva dužan je, uz zahtjev, uredu dostaviti dokaze (potvrdu o odobrenju međunarodne zaštite podnositelja zahtjeva i djeteta, dokaz o statusu člana obitelji azilanta, odnosno stranca pod supsidijarnom zaštitom, koji zakonito borave u Republici Hrvatskoj, liječničko mišljenje o potrebi za dodatnom prehranom djeteta, potvrdu FINA-e o blokadi računa ovršenika, ispis prometa po zaštićenom računu za prethodni mjesec, obračun plaće u prethodnom mjesecu za sve zaposlene članove kućanstva, obavijest o mirovinskim primanjima za prethodni mjesec za sve članove kućanstva koji su u mirovini, odnosno po potrebi i druge dokaze)“.

**Članak 10.**

 U članku 24. dodaje se stavak 4. koji glasi:

 „Pomoć u obiteljskim paketima ostvaruje obitelj ili skrbnik troje i više maloljetne djece i jednoroditeljska obitelj s jednim ili više maloljetne djece, u kojoj je jednom članu obitelji račun blokiran sukladno propisima o provedbi ovrhe na novčanim sredstvima, a kod kojih mjesečni prihod po članu kućanstva ne prelazi 100% od osnovice iz članka 27. stavka 1. Zakona“.

**Članak 11.**

 U članku 25. iza alineje 2. dodaje se alineja 3. koja glasi:

„ -korisnike iz članka 24. stavka 4. ove odluke na temelju potvrde FINA-e o blokadi računa ovršenika, ispisa prometa po zaštićenom računu za prethodni mjesec, obračuna plaće u prethodnom mjesecu za sve zaposlene članove kućanstva i obavijesti o mirovinskim primanjima za prethodni mjesec za sve članove kućanstva koji su u mirovini“.

**Članak 12.**

Članak 29. stavak 2. mijenja se i glasi:

„Pravo na prehranu u pučkoj kuhinji mogu ostvariti:

- korisnici zajamčene minimalne naknade;

- radno sposoban samac i obitelj u kojoj je jednom članu obitelji račun blokiran  sukladno propisima o provedbi ovrhe na novčanim sredstvima, a kod kojih mjesečni prihod po članu kućanstva ne prelazi 100% od osnovice iz članka 27. stavka 1. Zakona;

**- 3 -**

- radno nesposoban samac čiji je račun blokiran sukladno propisima o provedbi ovrhe na novčanim sredstvima, a kod kojeg mjesečni prihod ne prelazi 115% od osnovice iz članka 27. stavka 1. Zakona“.

**Članak 13.**

U članku 30. stavak 1. mijenja se i glasi:

„Ured mjesečno utvrđuje korisnike prava na prehranu u pučkoj kuhinji na temelju uputnice Centra kojom se dokazuje da je korisnik zajamčene minimalne naknade, potvrde FINA-e o blokadi računa ovršenika, ispisa prometa po zaštićenom računu za prethodni mjesec, obračuna plaće u prethodnom mjesecu za sve zaposlene članove kućanstva i obavijesti o mirovinskim primanjima za prethodni mjesec za sve članove kućanstva koji su u mirovini“.

U stavku 2. riječi: „na pomoć“ brišu se.

**Članak 14.**

 U članku 32. stavku 1. točki g) riječi: „Zakonu o pravima hrvatskih branitelja iz Domovinskog rata i članova njihovih obitelji“ zamjenjuju se riječima: „zakonu kojim se utvrđuju prava hrvatskih branitelja iz Domovinskog rata i članova njihovih obitelji“.

 U stavku 2. riječi u zagradi: „potvrde porezne uprave o visini dohotka i o imovnom stanju,“ i „identifikacijske isprave,“ brišu se.

**Članak 15.**

 U članku 33. stavku 2. riječ: „obrazovanje,“ zamjenjuje se riječju: „demografiju“, a riječi u zagradi: „potvrde porezne uprave o visini dohotka i o imovnom stanju,“ brišu se.

**Članak 16.**

U članku 34. stavku 2. riječi: „rad i poduzetništvo,“ i riječi u zagradi: “potvrde porezne uprave o visini dohotka i o imovnom stanju,“ brišu se.

**Članak 17.**

Ova odluka stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

 **PREDSJEDNIK**

 **GRADSKE SKUPŠTINE dr. sc. Andrija Mikulić**